Dingga mare Walu yang gahtong ko 2015 ning mungkan manau nau lai wa sai
瑞丽市弄岛镇等嘎村伍陆央国际目瑙纵歌节隆重开幕
时间:2015-02-10 15:27:27 来源:德宏团结报
Walu yang manau wang.
Shuili myu mungchying sha asuya myu up ningtau Gun Mo mungga hko tsun nga ai.
Shuili myu pati rapdo hko shabra dap dap up Hpai Yin Seng manau hpo hpang ga tsun nga ai.
Nongtau gat mare pati rapdo mu madu Fung Tsu Wui mungga hko tsun nga ai.
Dingga mare ningbo Maran Nan poi hpo masat hpong woi nga ai.
Manau ginsup.
Shata 2 pro 7 ya jahpot do de na jan mai tsom la nga ai, Myen mung hkran de nna bung wa ai bungli gatsi Dingga mare de bung wa jang, azet atsang nga wa ai hpe na lu ai. Mungdo jut shingno shagu de nna du sa ai shawa masha ni hte Myen mung de nna du lung wa ai manam ni go, Jinghpo wunpong htunghking bu hpun mon sumli lang nna, Dingga mare Walu yang manau wang de du masai. Jahpot hkying 9 hta, 2015 ning Walu yang mungkan manau poi hpe, Shuili myu Nongtau gat mare Dingga mare salang rapdo Walung gahtong makau na manau wang ko hkik pong ai hte hpo galo hpang wa sai.
Sakhkung mungdo asuya hpaji jo salang, Sakhkung mungdo amyu sharot hpaji sumru hpung dinggrin lit gun hpung up ningtau Manam Tong, Sakhkung mungdo jak mu magam rapdo dingrin lit gun tingyang up ningtau Lui Chyun, Shuili myu mungchying sha gasa zuphpong gaba dinggrin salang rapdo mu madu Li Chon, Shuili myu pati rapdo mu madu ningtau Li Chyi Gyi, Shuili myu pati rapdo mu madu ningtau Jau Ru Gyi, Shuili pati rapdo dinggrin salang, myu pati rapdo magam lit hparan dap dap up Yin Hko Gyen, Shuili myu pati rapdo dinggrin salang, myu pati rapdo hko shabra dap dap up Hpai Yin Seng, Shuili myu myu up ningtau Gun Mo re ningbo ni manau poi hpo masat hpong hta sa du dung ma ai.
Manau hpo masat hpong hta, htingrep ponghpom ginra magam mu rapdo mu madu, Nongtau gat mare pati rapdo mu mdu Fung Tsu Wui, Shuili myu mungchying sha asuya myu up ningtau Gun Mo re ningbo n-gun jo mungga hko tsun ai hpang, Myen mung Maija yang de nna du sa ai jongma ni hte Sakhkung mungdo amyu sharot hpaji sumru hpung na mahkon mangui hpung ni manau maka ginsup pya madun dan ma ai.
Ginsup pya madun ngut ai hpang, Shuili myu pati rado dinggrin salang, myu pati rapdo hko shabra dap dap up Hpai Yin Seng manau hpo hpang ga tsun ai hpang, Manau nau hpang wa sai. Nau shong ni gup daru dagro kau, longhpau long hpun kau, mashot n-ga hpye kau rai, shingkang shingwang rai nau shang wa mara ai. Nu num ni go jamgo layit shachyen lang, wa la ni go mashot n-ga manat kau rai, chyingbau nsen hte manau wang de manot shang wa sai. Shayi num sha ni hpajet ningwat lang nna ka manot bang wa sai, shadang la sha ni mahkon hkon let nau pa pa nga sai. Manau wang gata hta, hpaijang nsen, manau mahkon nsen, gabu mani ai nsen re ni ngoi garu nga ai, shawa masha yong gabu sumsai myiman hte ka manot to nga ma ai.
Manau poi laman hta, shawa masha ni makyin jinghku jahkrum hkat ai hte rau, shana du jang ginsup pya poi jom yu rai manau poi jom hkalum lai wa sai. Manau poi hpe shata 2 pro 6 ya shani ko nna pro 8 ya shana du hkra jom hkalum ma ai.
kac_Latn zho_Hans zho_Hans bjn_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn